EkBass/fiwiki-20250220-pages-articles huggingface dataset:
Íþróttabandalag Akraness

Íþróttabandalag Akraness (usein muodossa ÍA Akranes tai ÍA) on vuonna 1946 perustettu islantilainen urheiluseura, jonka lajivalikoimaan kuuluvat jalkapallo, koripallo, voimistelu, golf, ratsastus, lentopallo, keilailu, karate, sulkapallo ja uinti. ==Jalkapallo== ÍA on yksi Islannin menestyneimmistä jalkapallojoukkueista. Vaikka seura pelaa nykyisin Islannin toiseksi korkeimmalla sarjatasolla, 1. deild karlassa, on se muun muassa voittanut maan mestaruuden 18 kertaa ja maan cupin yhdeksän kertaa. ===Saavutukset=== * Úrvalsdeild ** mestari: 1951, 1953, 1954, 1957, 1958, 1960, 1970, 1974, 1975, 1977, 1983, 1984, 1992, 1993, 1994, 1995, 1996 ja 2001 (18) ** hopeaa: 1952, 1955, 1959, 1961, 1963, 1964, 1965, 1969, 1978, 1979, 1985 ja 1997 (12) * Islannin cup ** voittaja: 1978, 1982, 1983, 1984, 1986, 1993, 1996, 2000 ja 2003 (9) ** hopeaa: 1961, 1963, 1964, 1965, 1969, 1974, 1975, 1976 ja 1999 (9) * Islannin liigacup ** 1996, 1999 ja 2003 * Islannin supercup ** 2003 ===ÍA Euroopassa=== #Q = #karsintakierros, #R = #kierros, 1/8 = puolivälierät Kausi Kilpailu Kierros Vastustaja Tulos 1970/71 Messucup 1R Sparta Rotterdam 0-6, 0-9 1971/72 Euroopan cup 1R Sliema Wanderers 0-4, 0-0 1975/76 Euroopan cup 1R Omonia Nicosia 1-2, 4-0 1/8 FK Dynamo Kiova 0-3, 0-2 1976/77 Euroopan cup 1R Trabzonspor 1-3, 2-3 1977/78 Euroopan cup 1R SK Brann 0-1, 0-4 1/8 Hamburger SV 0-5, 3-3 1978/79 Euroopan cup 1R 1. FC Köln 1-4, 1-1 1979/80 Euroopan cup 1R FC Barcelona 0-1, 0-5 1980/81 UEFA Cup 1R 1. FC Köln 0-4, 0-6 1983/84 Euroopan cup 1R Aberdeen FC 1-2, 1-1 1984/85 Euroopan cup 1R K.S.K. Beveren 2-2, 0-5 1985/86 Euroopan cup 1R Aberdeen FC 1-3, 1-4 1986/87 UEFA Cup 1R Sporting Clube de Portugal 0-9, 0-6 1987/88 Euroopan cup 1R Kalmar FF 0-0, 0-1 1988/89 UEFA Cup 1R Újpest Dósza 0-0, 1-2 1989/90 UEFA Cup 1R Club Luik 0-2, 1-4 1993/94 Mestarien liiga Q Partizan Tirana 0-0, 3-0 1R Feyenoord Rotterdam 1-0, 0-3 1994/95 UEFA Cup Q Bangor City FC 2-1, 2-0 1R 1. FC Kaiserslautern 1-4, 0-4 1995/96 UEFA Cup Q Shelbourne FC 3-0, 3-0 1R Raith Rovers FC 1-0, 1-3 1996/97 UEFA Cup 1Q FK Sileks Kratovo 2-0, 0-1 2Q TsSKA Moskova 0-2, 1-4 1997/98 Mestarien liiga 1Q 1. FC Košice 0-3, 0-1 1998/99 UEFA Cup 1Q Zalgiris Vilnius 3-2, 0-1 1999 Intertoto Cup 1R KS Teuta Durrës 5-1, 1-2 2R SC Lokeren 1-3, 1-3 2000/01 UEFA Cup Q AA Gent 2-3, 0-3 2001/02 UEFA Cup Q Club Brugge 1-6, 0-4 2002/03 Mestarien liiga 1Q Zeljeznicar Sarajevo 0-3, 0-1 2004/05 UEFA Cup 1Q FC TVMK 4-2, 2-1 2Q Hammarby IF 0-2, 1-2 2005 Intertoto Cup 1R FC Inter Turku 0-4, 0-0 2006/07 UEFA Cup 1Q Randers FC 2-1, 0-1 2008/09 UEFA Cup 1Q FC Honka 0-3, 2-1 ==Aiheesta muualla== *Seuran kotisivut *Jalkapallojaoston kotisivut *Kannattajasivusto Luokka:Islantilaiset jalkapalloseurat Luokka:Vuonna 1946 perustetut urheiluseurat
Ruskojalohaukka

Ruskojalohaukka (Falco berigora) on australialainen jalohaukka. == Koko ja ulkonäkö == Linnun pituus on 41–51 cm ja paino keskimäärin 530 g. Sen höyhenpuku koostuu ruskean eri sävyistä ja eri alueiden lintujen väritys vaihtelee hyvin tummista vaaleisiin yksilöihin. Naaras on koirasta suurempi mutta puvultaan saman värinen. == Esiintyminen == Ruskojalohaukat elävät Australian mantereella, Papua-Uusi-Guineassa ja Indonesian kaakkoisosissa. Sen elinympäristön ala on 1–10 miljoonaa neliökilometriä ja populaation koko on 100 000–1 000 000 yksilöä. Se on enimmäkseen paikkalintu. == Elinympäristö == Lajin löytää kaikkialta paitsi sulkeutuneista metsistä. Yleisin se on avoimilla ruohotasangoilla ja viljelysmailla, ja se saalistaa usein asutuksen läheisyydessä. == Lisääntyminen == Pesä on tavallisesti jonkun toisen haukkalajin vanhassa pesässä, mutta se voi myös rakentaa itse risupesän puuhun. Naaras munii 2–6, yleensä kolme munaa, joita molemmat puolisot hautovat yhteensä kuukauden. Molemmat emot hoitavat ja ruokkivat poikasia, jotka jättävät pesän noin 45 päivän ikäisinä. == Ravinto == Ruokavalio koostuu pääosin pikkunisäkkäistä, hyönteisistä, liskoista, harvemmin linnuista. == Lähteet == * Birds in Backyards === Viitteet === Luokka:Jalohaukat
Laureana di Borrello

Laureana di Borrello on kunta Italiassa Calabrian aleella Reggio di Calabrian metropolikaupungissa. == Lähteet == == Aiheesta muualla == * Laureana online Luokka:Reggio Calabrian metropolikaupungin kunnat
Uuden-Granadan kuningaskunta

Uuden-Granadan kuningaskunta () oli Espanjan hallintoalue Etelä-Amerikan pohjoisosassa. Siihen kuului joukko espanjalaisia siirtokuntia, joita hallittiin Bogotássa olevasta kuninkaallisesta kansliasta (Audiencia) käsin. Uuden-Granadan kuningaskunta oli alun perin osa Perun varakuningaskuntaa, kunnes se liitettiin Uuden-Granadan varakuningaskuntaan ensimmäisen kerran 1717 ja tauon jälkeen pysyvästi vuonna 1739. Se lakkasi olemasta Uuden- Granadan varakuningaskunnan kanssa Kolumbian itsenäistyttyä 1819. == Aiheesta muualla == Luokka:Entiset siirtomaat Etelä-Amerikassa Luokka:Espanjan entiset siirtomaat Luokka:Etelä-Amerikan entiset monarkiat
Uusi-Granada

Uusi-Granada tarkoittaa seuraavia asioita: * Uuden-Granadan kuningaskunta, 1538–1717 * Uuden-Granadan varakuningaskunta, 1717–1810, uudelleenperustettuna 1816–1819. * Uuden Granadan tasavalta, 1830-1858
Miesten trap kesäolympialaisissa 1900

Miesten trap-ammunta kesäolympialaisissa 1900 käytiin 15. - 17\. heinäkuuta. Kilpailuun osallistui 31 urheilijaa kolmesta eri valtiosta. Jokainen ampuja ampui 20 laukausta ja joka osumasta sai pisteen. Kilpailun voitti Ranskan Roger de Barbarin. == Tulokset == Sija Nimi Maa Osumat 1 Roger de Barbarin 17 2 René Guyot 17 3 Justinien de Clary 17 4 César de Bettex 16 5 Hilaret 15 6 Édouard Geynet 13 7 Jules Charpentier 12 7 Charles de Jaubert 12 7 Joseph Labbé 12 7 Sidney Merlin 12 7 André de Schonen 12 7 Sion 12 13 Amédée Aubry 11 13 Gheorghe Plagino 11 15 Maurice Bucquet 9 15 Léon Moreaux 9 15 Reverdin 9 18 Jacques Nivière Ei tiedossa 19 Gaston Legrand Ei tiedossa 20 Ador Ei tiedossa 21 André Mercier Ei tiedossa 22 Roger Nivière Ei tiedossa 23 Paul de Montholon Ei tiedossa 24 de Saint-James Ei tiedossa 25 Soucaret Ei tiedossa 26 Pierre Perrier Ei tiedossa 27 G. Brosselin Ei tiedossa 28 A. Darnis Ei tiedossa 29 N. Guyot Ei tiedossa 30 Pourchainaux Ei tiedossa 31 Anjou Ei tiedossa Ei ole tiedossa, miten tasatilanne ratkaistiin mitalistien järjestyksen selville saamiseksi. Myös tulokset sijasta 18 eteenpäin ovat kadonneet. ==Lähteet== * Olympiatuloksia puolan kielellä Luokka:Ammunta kesäolympialaisissa 1900
Yhdystie 11888

Yhdystie 11888 eli Koskenkyläntie on Loviisassa sijaitseva yhdystie, joka yhdistää Koskenkylän ja Liljendalin taajamat toisiinsa. Tie oli kokonaisuudessaan osa valtatietä 6 1980-luvulle asti, jolloin Porvoon ja Koskenkylän välinen moottoriliikennetie valmistui. Moottoriliikennetien yhteydessä rakennettiin uusi kolmen kilometrin osuus tavallista kaksikaistaista tietä valtatien 7 ja alkuperäisen 6-tien risteyksen välille, jolloin Koskenkylän taajama jäi hieman syrjään uudesta tiestä. Tieosuus seututien 167 risteyksen pohjoispuolelta Liljendaliin puolestaan oli osa valtatietä 6 aina vuoteen 2004 asti, jolloin Koskenkylän ja Liljendalin välille valmistui kokonaan uudella linjauksella kulkeva leveäkaistatie. Paikallistie 11888 lieneekin Suomen ainoita teitä, joiden tieluokitus on laskettu suoraan valtatiestä paikallistieksi. Nykyään tien merkitys on liikenteellisesti melko vähäinen ja se palveleekin lähinnä vain haja- asutusalueiden paikallisliikennettä, mutta sitä voidaan käyttää myös valtatie 6:n rinnakkaistienä. == Lähteet == * ===Viitteet=== Luokka:Loviisan liikenne 6 11888 Luokka:Pernaja Luokka:Liljendal
Toinen maailma

Toinen maailma on kylmän sodan päättymisen jälkeen käytöstä poistunut käsite, jolla tarkoitettiin länsimaiden eli ”ensimmäisen maailman” ja kehitysmaiden eli ”kolmannen maailman” väliin kehitystasoltaan sijoittuneita valtioita. Käytännössä toinen maailma käsitti Neuvostoliiton, sen vaikutuspiiriin kuuluneet Itä-Euroopan sosialistimaat sekä Kiinan. Usein Kiina pidettiin kuitenkin erillään toisesta maailmasta, ja se muodosti monen tutkijan mukaan oman kokonaisuutensa. Luokka:Kulttuurimaantieteen perusteella määritetyt alueet Luokka:Kylmän sodan käsitteet
Öölanninpäivännouto

Öölanninpäivännouto (Helianthemum oelandicum) on päivännoutokasveihin kuuluva keltakukkainen kasvilaji. Se kasvaa noin 10–20 cm korkeaksi ja sitä tavataan Öölannin alvareilla. Öölanninpäivännouto on kasvutavaltaan mätästävä, ja sen varsi on rento tai koheneva. Sen lehdet ovat pieniä, noin senttimetrin pituisia ja korvakkeettomia. Ne sijaitsevat kasvin varressa vastakkaisesti. Öölanninpäivännoudon kukat ovat keltaisia ja tukilehdellisiä. Lisäksi kukkien terälehdet ovat hieman taakäänteisiä. Se kukkii kesäkuussa. Öölanninpäivännoutoa ei tavata Pohjoismaissa Öölannin ulkopuolella. Öölanninpäivännoudosta on olemassa kaksi muunnosta: villaöölanninpäivännouto (Helianthemum oelandicum var. canescens) ja kaljuöölanninpäivännouto (Helianthemum oelandicum var. oelandicum).Finto: Kassu – Kasvien suomenkieliset nimet: Öölanninpäivännouto (Helianthemum oelandicum) == Lähteet == * Bo Mossberg, Lennart Stenberg, Maastokasvio, 2007, Värnamo, Tammi, suomeksi toimittanut Seppo Vuokko, sivu 134. === Viitteet === Luokka:Päivännoudot
Wild Man Fischer

Larry ”Wild Man” Fischer (syntyjään Lawrence Wayne Fischer; 6. marraskuuta 1944 – 16. kesäkuuta 2011) oli yhdysvaltalainen lauluntekijä. Hänet tunnetaan yhtenä ensimmäisistä niin sanotun outsider-musiikin edustajista. Fischer syntyi Los Angelesissa, Kaliforniassa. Fischerin isä kuoli hänen ollessaan nuori ja hänellä diagnosoitiin paranoidinen skitsofrenia. Lempinimen ”Wild Man” hän on kertonut saaneensa soul-laulaja Solomon Burkelta, jonka kanssa hän on väittänyt esiintyneensä muutamaan otteeseen jo ennen levytysuransa alkua. Fischer esitti improvisoituja laulujaan Los Angelesissa katumuusikkona ilman säestystä, kunnes muusikko Frank Zappa kiinnostui hänen musiikistaan. Hän tuotti Fischerin ensimmäisen albumin An Evening with Wild Man Fischer ja hänen Bizarre-levy-yhtiönsä julkaisi sen vuonna 1968. Fischer itse ei osannut soittaa mitään instrumenttia, mutta Zappan Mothers of Invention -yhtye soittaa osan albumin kappaleista taustalla. Rolling Stone -lehti julkaisi albumista myönteisen arvostelun ja se saavutti kulttisuosiota, mutta Frank Zappan leski Gail Zappa on kieltäytynyt julkaisemasta albumia CD:nä, väittäen että se on ”huono esimerkki” Zappan töistä. 1970-luvulla Fischer siirtyi Rhino Records -levy-yhtiölle, joka julkaisi hänen kolme viimeistä albumiaan. Hänen singlensä ”Go to Rhino Records” oli yhtiön ensimmäinen levyjulkaisu. 1980-luvun puolivälissä hän lopetti osittain musiikinteon ja esiintymiset, muutamia esiintymisiä lukuun ottamatta. Vuonna 1999 Rhino Records julkaisi CD- kokoelman, joka sisältää kaiken Fischerin Rhino Recordsille levyttämän tuotannon. Fischer on esiintynyt muutamaan kertaan televisiossa, ohjelmissa Rowan & Martin's Laugh-In vuonna 1968 sekä Jimmy Kimmel Live! vuonna 2004. Hänestä on julkaistu sarjakuvakirja The Legend of Wild Man Fischer (2004) ja häntä käsittelevä dokumentti Derailroaded: Inside The Mind Of Wild Man Fischer sai ensi-iltansa vuonna 2005. Fischer kuoli kesäkuussa 2011 sydämen vajaatoimintaan Los Angelesissa 66-vuotiaana. == Diskografia == === Studioalbumit === * An Evening with Wild Man Fischer (1968) * Wildmania (1977) * Pronounced Normal (1981) * Nothing Scary (1984) === Kokoelmat === * The Fischer King (1999) == Lähteet == Luokka:Yhdysvaltalaiset laulajat Luokka:Yhdysvaltalaiset lauluntekijät Luokka:Vuonna 1944 syntyneet Luokka:Vuonna 2011 kuolleet
Valenciennes

Valenciennes on kaupunki Pohjois-Ranskassa lähellä Belgian rajaa Nordin departementissa. Kaupungin läpi virtaa Scheldejoki. Kaupungissa on noin 43 000 asukasta. Agglomeraation asukasluku on vajaat 350 000\. Kaupunki tunnettiin aikanaan pitsinnypläyksestä. Kaupunki on Ranskan tärkeimpiä kivihiilialueita, ja siellä on rauta- ja terästeollisuutta. Vuonna 2001 Toyota perusti kaupunkiin tehtaan, jossa kootaan Toyota Yaris -autoja. Valenciennes FC on kaupungissa toimiva jalkapalloseura. == Kuuluisia kaupunkilaisia == *Antoine Watteau, taidemaalari *Michel Duchaussoy, näyttelijä == Lähteet == ==Aiheesta muualla== Luokka:Ranskan kaupungit Luokka:Nordin kunnat
Tioeetterit

Tioeetteri tai orgaaninen sulfidi on yhdiste tai funktionaalinen ryhmä, jossa rikissä (S) on kaksi alkyyliryhmää. Rakenteeltaan tioeetterit muistuttavat eetteriyhdisteitä, ja niiden ominaisuudet muistuttavat toisiaan. Alkyylitioeettereillä on tyypillisesti epämiellyttävä haju ja alhainen hajukynnys. Yksinkertaisin tioeetteri on esimerkiksi punajuuren, kaalin ja meren hajusta tuttu dimetyylisulfidi (C2H6S). Tioeetteriryhmän sisältävät esimerkiksi luonnollinen aminohappo metioniini tai B7-vitamiini eli biotiini. Sulfideista käytetään nimitystä tioeetteri vanhemmassa kirjallisuudessa. Tioeetterit nimetään yleisesti sulfideiksi, jolloin rikkiatomissa olevat substituentit nimetään nimen edessä -yyli-pääteellä. Esimerkiksi (CH3)2S nimetään dimetyylisulfidiksi ja C6H5SCH3 fenyylimetyylisulfidiksi, mutta sitä kutsutaan yleisemmin tioanisoliksi. IUPAC:n uusissa suosituksissa sulfidien systemaattinen nimi on sulfaani. (230 s.) Sulfidien kemia poikkeaa ilmeisimmin eettereistä siinä, että ne voidaan hapettaa suhteellisen helposti, jolloin muodostuu sulfoksideja (R2SO) tai sulfoneja (R2SO2). Esimerkiksi dimetyylisulfidin voi helposti hapettaa vetyperoksidilla (H2O2): :S(CH3)2 \+ H2O2 → OS(CH3)2 \+ H2O :OS(CH3)2 \+ H2O2 → O2S(CH3)2 \+ H2O Sulfidit ovat reaktiivisempia kuin eetterit. Eettereiden alkylointi on hankalaa, mutta sulfideista saa helposti tehtyä sulfoniumsuoloja: :S(CH3)2 \+ CH3I → [S(CH3)3]+I- Samasta syystä sulfidit muodostavat myös metallikomplekseja. == Katso myös == * Tioli == Lähteet == == Aiheesta muualla == * Luokka:Funktionaaliset ryhmät
Kaakonkulma

Kaakonkulma on suomalainen paikallislehti, joka ilmestyy kerran viikossa. Kaakonkulma on perustettu vuonna 1968 ja se on pääasiassa Virolahden, Miehikkälän ja Ylämaan (osa Lappeenrantaa) paikallislehti. Lehden tilauksista jopa yli puolet menee ydinlevikkialueen ulkopuolelle, esimerkiksi Kotkaan, Haminaan ja pääkaupunkiseudulle. Kaakonkulman entinen päätoimittaja Osmo Havuaho nimitettiin vuoden 2009 lopulla Virolahden kunnan kunnanjohtajaksi, joten hän jätti paikkansa ja joulukuussa 2009 Kaakonkulman uutena päätoimittajana aloitti Jukka Kinnunen. Kaakonkulman omistaja Sanoma myi muiden paikallislehtiensä mukana myös Kaakonkulma-lehden Länsi-Savo- konsernille joulukuussa 2010. Vuoden 2011 alusta alkaen Kaakonkulman on omistanut Länsi-Savo-konserniin kuuluva Etelä-Savon Paikallislehdet Oy, joka muutti kaupan yhteydessä nimensä ESV-Paikallismedia Oy:ksi. Kaakonkulman levikki on ollut hiljaisessa laskussa koko 2000-luvun ajan. Vuonna 2001 Kaakonkulman levikki oli 5336 kappaletta. Viiden tuhannen kappaleen raja alitettiin vuonna 2009, jolloin lehden levikki oli enää 4914 kappaletta, mikä oli vuoteen 2008 verrattuna yli sata vähemmän. ==Lähteet== ==Aiheesta muualla== * Kaakonkulman kotisivu Luokka:Miehikkälä Luokka:Virolahti Luokka:Ylämaa Luokka:Suomalaiset paikallislehdet Luokka:Lappeenrannan media
Cluvius Rufus

Marcus Cluvius Rufus oli roomalainen poliitikko ja historioitsija. Hänen teoksensa ei ole säilynyt nykypäivään.CAH X, s. 912 Hän oli konsulina Caligulan aikana ja seurasi Neron mukana tämän Kreikan-matkallaan. Hänen teoksensa käsitteli ilmeisesti ainakin Neron hallituskautta ja esimerkiksi Tacitus käytti häntä lähteenään.Barrett s. 168 Hän oli Hispania Tarraconensiin maaherrana vuonna 69 ja kannatti sisällissodassa Othoa.CAH X, s. 269 == Lähteet == * * === Viitteet === luokka:Roomalaiset historioitsijat
Hopeajalohaukka

Hopeajalohaukka (Falco hypoleucos) on australialainen uhanalainen jalohaukka. == Koko ja ulkonäkö == Linnun pituus on 30–45 cm, siipien kärkiväli 85–95 cm ja paino 350–600 g. Naaras on koirasta kookkaampi. Sen höyhenpuku on pääosin harmaa, vatsapuoli on valkoinen ruskehtavin viiruin. Vahanahka, paljas alue silmän ympärillä ja mustakärkinen nokka ovat keltaiset ja koivet oranssinkeltaiset. Sukupuolet ovat samanvärisiä. == Esiintyminen == Hopeajalohaukat elävät Itä- ja Pohjois-Australiassa ja ovat eräs mantereen harvinaisimmista petolinnuista. Lajin populaatio on kooltaan noin tuhat pesivää paria eli noin 5 000 yksilöä. == Elinympäristö == Hopeajalohaukat asuvat kuivilla seuduilla, sekä harvapuustoisissa metsissä, akasiapensaikoissa että ruohotasangoilla. == Lisääntyminen == Pesä on puussa jonkun toisen lintulajin vanhassa pesässä. Munamäärä on kaksi tai kolme. == Ravinto == Ruokavalio koostuu pääosin linnuista, etenkin papukaijoista ja kyyhkyistä. Sille kelpaavat myös matelijat, pikkunisäkkäät ja hyönteiset. == Lähteet == * Tietoisku === Viitteet === == Aiheesta muualla == * Flickr (kuva) Luokka:Jalohaukat Luokka:Uhanalaiset linnut
Mustajalohaukka

Mustajalohaukka (Falco subniger) on kookas australialainen jalohaukka. == Koko ja ulkonäkö == Linnun pituus on 45–55 cm ja paino keskimäärin 750 g. Naaras on koirasta kookkaampi. Sen höyhenpuku on pääosin noenmusta tai tummanruskea, kurkku on vaaleampi, ja nokka sekä koivet ovat sinertävänvalkoiset. Sukupuolet ovat samanvärisiä. == Esiintyminen == Mustajalohaukat elävät pääosassa Australiaa, ne puuttuvat kuitenkin mantereen läntisistä osista ja Tasmaniasta. Lajin elinympäristön ala on 1–10 miljoonaa neliökilometriä ja sen populaatio on kooltaan vähintään 10 000 yksilöä. == Elinympäristö == Mustajalohaukat asuvat jokivarsien metsissä ja eristyneissä metsiköissä kuivilla seuduilla. == Lisääntyminen == Pesä on korkealla puussa jonkun toisen lintulajin vanhassa pesässä. Munamäärä on kolme tai neljä ja haudonta-aika 33 päivää. Poikaset jättävät pesän lentokykyisinä 42 päivän ikäisinä. Naaras hoitaa pääosan haudonnasta ja poikasten hoidosta koiraan keskittyessä perheen ravinnon hankintaan. == Ravinto == Ruokavalio koostuu pääosin linnuista, matelijoista, pikkunisäkkäistä ja hyönteisistä. Toisinaan sille kelpaavat myös raadot. == Lähteet == * Birds in Backyards === Viitteet === == Aiheesta muualla == * Flickr (kuva) Luokka:Jalohaukat
Satunnaisia sankareita

Satunnaisia sankareita (Hero tai Accidental Hero tai Hero and a Half) on Stephen Frearsin ohjaama komediaelokuva vuodelta 1992. Sen pääosia näyttelevät Dustin Hoffman, Geena Davis sekä Andy García. == Juoni == Chicagolainen pikkuroisto Bernie LaPlante (Hoffman) on perheensä hylkäämä mies, jota uhkaa vankilatuomio. Eräänä yönä Bernien eteen putoaa matkustajalentokone, ja hän päättää hetken mielijohteesta mennä pelastamaan useita ihmisiä. Kuuluisuus suurena sankarina ei Bernieta kiinnosta pätkän vertaa, ja hän lähteekin vähin äänin pois paikalta. Kun media (tv-toimittajana Davis) lahjoittaa miljoona dollaria pelastajalle, jos tämä antaa ilmi henkilöllisyytensä koko kansalle, päättää pultsari John Bubber (Garcia) tarttua tilaisuuteen ja esittää sankaria. Berniella on edessään tiukat paikat yrittäessään vakuuttaa olevansa se ihka-aito sankari. ==Arvioita== Video-oppaassa vuodelta 1994 Bello Romano sanoo viihdyttävän mutta epätasaisen tragikomedian sisältävän oivaa piikittelyä median suuntaan. Hän antaa Satunnaisille sankareille kolme tähteä viidestä, mikä vastaa sanallista arviota ”hyvä”. Helena Ylänen kirjoitti Helsingin Sanomissa elokuvasta: ”Se on harvinaisuus: taidokkaasti toteutettu viihde-elokuva, jossa on sekä sydäntä että järkeä.” Hänestä Satunnaisissa sankareissa on Hollywoodin entisaikojen kurinalaisuutta ajalta, jolloin näyttelijät olivat studioiden palkkalistoilla eikä heidän tarvinnut esitellä kaikkia hyviä puoliaan jokaisessa elokuvassa. ==Lähteet== == Aiheesta muualla == * * Luokka:Yhdysvaltalaiset draamakomediaelokuvat Luokka:Vuoden 1992 yhdysvaltalaiset elokuvat Luokka:Stephen Frearsin ohjaamat elokuvat Luokka:Elokuvat ilmailusta
Not Again

Not Again on Sunrise Avenuen toinen single toukokuussa 2009 julkaistulta Popgasm -nimiseltä albumilta. Single jaettiin radioille kesäkuussa 2009 ja digitaalisesti se julkaistiin heinäkuun lopussa. ==Kappaleet== ;Promosingle # Not Again ;Digitaalinen # # # # ==Musiikkivideo== Kappaleeseen kuvattu musiikkivideo julkaistiin elokuussa 2009. Video on kuvattu Islannissa. Koska samalla reissulla kuvattiin video myös "Welcome to My Life" -kappaleeseen, ei "Not Again" -videoon panostettu aivan sataprosenttisesti. Sunrise Avenuen laulajan, Samu Haberin, mukaan yhtye onkin saanut negatiivista palautetta; videota on mm. sanottu tylsäksi.\- Suosikkiyhtyeen laulaja: Uusi musiikkivideomme on tylsä - The Voice - Musiikkiuutiset 2009-08-17 12:57:48 ==Lähteet== == Aiheesta muualla == * Luokka:Sunrise Avenuen kappaleet Luokka:Vuoden 2009 kappaleet
Laihia (Lappeenranta)

Laihia on kaupunginosa Lappeenrannan keskustaajaman itäosassa. Se tunnetaan myös nimellä Pontus ruotsalaisen sotapäällikön Pontus De la Gardien mukaan. Kaupunginosan väkiluku on 1 198, ja sen naapurikaupunginosia ovat Kanavansuu ja Mälkiä. Laihian asutus koostuu lähes täysin pientaloista. Kaupunginosassa on kioski, ravintola, nuorisotalo, pallokenttä ja uimaranta. Alueelta ovat kotoisin urheiluseurat Pontuksen Veikot ja Pontuksen Nouseva Voima. Kaupunginosaa halkovat Karjalan rata ja Muukontie eli yhdystie 4071. Alueella on vanha rautatieliikennepaikka Kiiskinmäen seisake. Laihian ja Mälkiän kaupunginosien rajan tuntumassa sijaitsee Pontuksen kaivanto, joka on noin 500 metriä pitkä uoma. Paikalle piti tulla kanava Saimaalta Suomenvedenpohjaan. Nykyään lähistöllä on Saimaan kanava. == Lähteet == Luokka:Lappeenrannan kaupunginosat Luokka:Lauritsala
Kanavansuu

Kanavansuu on kaupunginosa Lappeenrannan itäosissa, noin kahdeksan kilometrin päästä keskustasta. Kaupunginosa sijaitsee aivan Saimaan kanavan vieressä. Asukkaita Kanavansuulla on noin 1500. Alue kuului Lauritsalan kauppalaan sen toimintavuosina 1932–1967. Kanavansuulla järjestettiin asuntomessut vuonna 1999, jolloin kaupunginosaan rakennettiin runsaasti uusia rakennuksia. Alue koostuu omakotitaloista ja kerrostaloista. Kaupunginosassa oli alakoulu ja päiväkoti. Yrityksiä on kaksi: EL Tuote ja eläinlääkäri. Lisäksi alueella on vanha telakka-alue ja lopetettu kioski. Alueen asioita hoitaa Mälkiä- Kanavansuun asukasyhdistys ry. ==Lauritsalan vedenkorkeuden mittausasema== Kanavansuussa sijaitsee Pien-Saimaan vedenkorkeuden mittausasema, joka on Suomen vanhin järven pinnankorkeutta ja jäänpaksuutta seuraava mittausasema. Asema on toiminut vuodesta 1847 alkaen. Vuoteen 1933 saakka vedenkorkeus mitattiin parruun kiinnitetystä asteikosta, joka luettiin päivittäin. Vuonna 1933 rantakallion kupeeseen valmistui vedenkorkeusasema ja siirryttiin vedenkorkeuden seurannassa mareografin käyttöön. Nykyisin tieto kerätään paineanturien avulla ja mitattu tieto on reaaliajassa. Rantakalliossa näkyy Saimaan suurtulvan vedenkorkeus vuodelta 1899, jota kutsutaan niin sanotuksi valarikon viivaksi. Jään paksuutta on mitattu asemalla vuodesta 1917 saakka. Mittaukset toteutetaan kolme kertaa kuukaudessa. Lauritsalassa Saimaa jäätyy keskimäärin 27.11. Yli satavuotisen mittaussarjan historia kertoo, että jää on vuosikymmenien kuluessa ohentunut ja jääpeiteaika lyhentynyt. == Lähteet == Luokka:Lappeenrannan kaupunginosat Luokka:Lauritsala
Charles Knowles

Charles Knowles, 1. baronetti (n. 1704 – 1777) oli kuninkaallisen laivaston meriupseeri. Hänen korkein sotilasarvonsa oli amiraali. Knowles syntyi luultavasti 1704, vaikka aikaisimmat arviot hänen syntymävuodestaan sijoittuvat vuoteen 1694. Hänet julistettiin Banburyn 4. jaarlin Charles Knollysin aviottomaksi pojaksi ja hänen velipuolensa lordi Wallingford huolehti hänen koulutuksestaan. Knowles liittyi laivastoon maaliskuussa 1718 Wallingfordin suosituksesta. Hän palveli neliliiton sodassa, sodassa Jenkinsin korvasta, Itävallan perimyssodassa ja seitsenvuotisessa sodassa sekä lyhyesti Venäjän keisarillisessa laivastossa Venäjän-Turkin sodassa 1768–1774. Hän nousi amiraaliksi pitkän ja vaiheikkaan uran aikana menestyen ja kokien myös vastoinkäymisiä. Hänen koulutuksensa oli korkea ja hän oli erityisen taitava linnakkeiden rakentamisessa sekä niiden tuhoamisessa. Hän toimi pääosin Länsi- Intiassa, jossa hän komensi laivoja ja laivasto-osastoja sotatoimissa ranskalaisia ja espanjalaisia aluksia ja siirtokuntia vastaan. Laivastouransa lisäksi Knowles löysi aikaa myös opinnoilleen ja käänsi ulkomaisia tutkimuksia englanniksi sekä teki keksintöjä. Myöhemmällä iällään hän oli mukana useissa epäonnistuneissa sotatoimissa. Luultavasti tästä syystä hän siirtyi Venäjälle valvomaan sen laivaston kehittämistä. Luokka:Brittiläiset amiraalit Luokka:Baronetit Luokka:1700-vuosikymmenellä syntyneet Luokka:Vuonna 1777 kuolleet
Keskus (Lappeenranta)

thumb|Lappeen Marian kirkko Keskus on Lappeenrannan kaupunginosa ja tilastoalue. Se sijaitsee nimensä mukaisesti kaupungin keskustassa. Keskus on pohjoispuolellaan olevan Linnoituksen kaupunginosan jälkeen vanhinta Lappeenrantaa. Kaupunki levisi alueelle 1700-luvun lopulla, kun siviiliasutusta siirrettiin linnoituksen ulkopuolelle. Se tunnettiin Suurena esikaupunkina, joka vuonna 1857 jaettiin nykyisiksi Keskuksen ja Kylpylän kaupunginosiksi. Luoteessa oli Pieni esikaupunki eli nykyinen Pallo. Kaupunginosan vanhin rakennus on vuonna 1792 rakennettu Lappeen Marian kirkko. Kirkon vieressä on Keskuspuisto eli Kirkkopuisto ja sankarihautausmaa. Muita vanhoja rakennuksia ovat 1820-luvulla rakennetut Lappeenrannan raatihuone sekä Wolkoffin ja Tasihinin kauppiastalot. Kirkko, raatihuone ja kauppiastalot ovat valtakunnallisesti merkittäviä rakennettuja kulttuuriympäristöjä. Keskuksessa sijaitsee myös vuonna 1909 valmistunut Kinnusen talo, joka kuuluu Lappeenrannan kulttuurihistoriallisesti merkittäviin rakennuksiin. Pieni osa Keskuksesta sijaitsee Lappeenrannan satamassa Kaupunginlahden rannalla. Myös satamatori ravintolalaivoineen kuuluu kaupunginosaan. Kaupunginosan kaupallisiin palveluihin kuuluvat muun muassa kauppakeskukset Armada, Opri ja Weera. Keskuksen asuinrakennukset ovat eri aikakausien kerrostaloja. Keskuksen tilastoalueella on 828 asukasta. Keskuksen rajoina toimivat Torikatu, Vallikatu ja satama pohjoisessa, Kirkkokatu idässä, Gallerianraitti ja Oksasenkatu etelässä ja Taipalsaarentie lännessä. Kaupungin vanha pääkatu Kauppakatu halkoo kaupunginosaa. Keskuksen naapurikaupunginosia ovat Linnoitus, Kylpylä, Peltola, Tykki–Kiviharju, Leiri ja Pallo–Tyysterniemi. == Lähteet == == Aiheesta muualla == * Kaupunginosan esittely Lappeenrannan kaupungin sivustolla Luokka:Lappeenrannan kaupunginosat
Purjehdus kesäolympialaisissa 2008

Vuoden 2008 kesäolympialaisten purjehdus järjestettiin 9.−21. elokuuta 2008 Qingdaossa Kiinassa. Purjehdus oli kesäolympialaisten ohjelmassa 24:ttä kertaa. Miehet ja naiset kilpailivat neljässä lajissa. Lisäksi ohjelmassa oli kolme avointa luokkaa. ==Mitalit== === Mitalitaulukko === 1 4 1 1 6 2 2 1 0 3 3 1 1 0 2 3 1 1 0 2 5 1 0 0 2 6 1 0 0 1 6 1 0 0 1 8 0 2 0 2 9 0 1 2 3 10 0 1 1 2 10 0 1 1 2 12 0 1 0 1 12 0 1 0 1 14 0 0 1 1 14 0 0 1 1 14 0 0 1 1 14 0 0 1 1 14 0 0 1 1 === Miehet === Kilpailu: Kultaa: Hopeaa: Pronssia: Purjelautailu Tom Ashley Julien Bontemps Shahar Zubari Laser Paul Goodison Vasilij Zbogar Diego Romero 470 Nathan Wilmot Malcolm Page Nick Rogers Joe Glanfield Nicolas Charbonnier Olivier Bausset Star Iain Percy Andrew Simpson Robert Scheidt Bruno Prada Fredrik Lööf Anders Ekström === Naiset === Kilpailu: Kultaa: Hopeaa: Pronssia: Purjelautailu Yin Jian Alessandra Sensini Bryony Shaw Laser Anna Tunnicliffe Gintarė Volungevičiūtė Xu Lijia 470 Elise Rechichi Tessa Parkinson Marcelien de Koning Lobke Berkhout Fernanda Oliveira Isabel Swan Yngling Sarah Ayton Sarah Webb Pippa Wilson Mandy Mulder Annemieke Bes Merel Witteveen Sofia Bekatoru Sofia Papadopoulo Virginia Kravarioti === Avoin === Kilpailu: Kultaa: Hopeaa: Pronssia: Finnjolla Ben Ainslie Zach Railey Guillaume Florent 49er Jonas Warrer Martin Kirketerp Iker Martinez de Lizarduy Xabier Fernández Jan-Peter Peckolt Hannes Peckolt Tornado Anton Paz Fernando Echavarri Darren Bundock Glenn Ashby Santiago Lange Carlos Espinola Luokka:Kesäolympialaiset 2008 2008
16.6 (Before the Devil Knows You’re Dead)

__NOTOC__ 16.6 (Before the Devil Knows You’re Dead) on Primal Fearin kahdeksas studioalbumi, joka julkaistiin 22. toukokuuta 2009. == Kappaleet == # # # # # # # # # # # # # == Kokoonpano == * Ralf Scheepers – laulu * Henny Wolter – kitara * Magnus Karlsson – kitara * Mat Sinner – basso, laulu * Randy Black – rummut == Arvostelut == * Dangerdog: Dangerdog review * Imperiumi: 8½/10Primal Fear - 16.6 (Before The Devil Knows You’re Dead) Viitattu 29.12.2022. * Lords of Metal: 8.5/10Lord of Metal: Album review == Lähteet == == Aiheesta muualla == * 16.6 (Before the Devil Knows You’re Dead) Discogs.com-sivustolla * Luokka:Primal Fearin albumit Luokka:Vuoden 2009 albumit
Catalunyan metroasema

Catalunya on Barcelonan metron linjojen 1, 3, 6 ja 7 asema, joka sijaitsee Plaça de Catalunya -aukiolla aivan kaupungin keskustassa. Se on Barcelonan joukkoliikenteen solmukohta, jonka kautta myös suuri osa suurkaupunkialueen bussiliikenteestä ja lähijunista kulkee. == Lähteet == == Aiheesta muualla == *Catalunyan asema Trens de Catalunya -sivustolla Luokka:Barcelonan metroasemat
Mame Biram Diouf

Mame Biram Diouf (s. 16. joulukuuta 1987) on senegalilainen jalkapalloilija. Hän edustaa Turkin Superliigan Göztepeä. Hän on Eurooppaan lähdettyään pelannut Norjassa, Englannissa, Saksassa ja vuodesta 2020 Turkissa. Diouf on pelannut Senegalin maajoukkueessa vuosina 2009–2018. Diouf edusti vuosina 2007–2009 norjalaista Moldea. Kesällä 2009 Manchester United osti hänet, mutta siirto toteutui vasta tammikuussa 2010, johon asti Diouf jatkoi Moldessa lainalla. 6\. elokuuta 2010 hän meni loppukauden kattavalle lainalle Englannin Valioliigassa pelaavaan Blackburniin.Mame Biram Diouf joins Blackburn Rovers on loan news.bbc.co.uk (6.8.2010) Viitattu 31.12.2013. 28\. tammikuuta 2012 Diouf siirtyi saksalaiseen Hannover 96:een.Man Utd's Mame Biram Diouf signs for Hannover 96 bbc.com (28.1.2012) Viitattu 31.12.2013. 11\. heinäkuuta 2014 Diouf siirtyi jälleen Valioliigaan Stoken riveihin 4-vuotisella sopimuksella.Stoke City's Double Swoop Makes It Four Stoke City FC (11.7.2014) Viitattu 30.8.2014. Diouf on pelannut kesästä 2020 Turkissa ja edustanut siellä Hataysporia, Konyasporia ja kesästä 2023 alkaen Göztepeä.Transfermarkt Diouf pelasi viimeiset maaottelunsa MM-kilpailuissa 2018. Hän oli avauskokoonpanossa ensimmäisessä alkulohko-ottelussa Puolaa vastaan ja tuli muutamaksi minuutiksi vaihdosta kentälle toisessa alkulohko-ottelussa Japania vastaan. == Lähteet == * * === Viitteet === == Aiheesta muualla == * Mame Biram Dioufin esittely Manchester Unitedin sivustolla Luokka:Senegalilaiset jalkapalloilijat Luokka:Vuonna 1987 syntyneet Luokka:Elävät henkilöt
Hyvää yötä ja huomenta

Hyvää yötä ja huomenta on Don Huonojen albumi vuodelta 1997. Levyn julkaisi BMG Finland Oy. Levy sai Emma-palkinnon vuoden albumina 1997. Sen nauhoittaminen alkoi maaliskuussa 1997 Holman leirikeskuksessa, Vuosaaressa. Julkaisuviikosta alkaen levy oli seitsemän viikkoa Suomen virallisen listan ykkösenä. Levy on myynyt Suomessa platinaa 74 690 kpl myynnillä. Levyn kansikuvan otti Jouko Lehtola Nigulisten kirkolla Tallinnassa. ==Kappaleet== Sovitukset Don Huonot ja Kalle Chydenius. #Ruoski minua! – 04:01 (Säv. & san. K. Ahola) #Riidankylväjä – 04:19 (Säv. K. Ahola – K. von Hertzen, san. K. Ahola) #Piikkilankaa – 03:37 (Säv. & san. K. Ahola) #Väärän kuninkaan päivä – 04:27 (Säv. K. Ahola – K. von Hertzen – J. Puurula, san. K. Ahola) #Viiden tähden sekopää – 03:40 (Säv. K. Ahola – K. von Hertzen, san. K. Ahola) #Keltaisessa talossa – 05:29 (Säv. K. von Hertzen, san. K. Ahola) #Olemme kuin veljet – 04:17 (Säv. K. Ahola – K. von Hertzen – J. Chydenius, san. K. Ahola) #Vedä käteen – 02:57 (Säv. K. Ahola – K. von Hertzen, san. K. Ahola – K. Chydenius) #Hyvää yötä ja huomenta – 07:04 (Säv. K. von Hertzen – K. Ahola, san. K. Ahola) #Päivä nousee taas – 05:54 (Säv. & san. K. Ahola – K. von Hertzen) ==Kokoonpano== *Kalle Ahola – laulu *Jussi Chydenius – rummut *Kie von Hertzen – kitara, taustalaulu *Jukka Puurula – basso, taustalaulu === Vierailevat muusikot === *Kalle Chydenius – koskettimet, taustalaulu *Mikko von Hertzen – taustalaulu *Risto Eskolin – taustalaulu == Tuotanto == *Kalle Chydenius – tuottaja, äänittäjä, miksaaja, ohjelmoija *Jukka Puurula – apuäänittäjä *Risto Eskolin – apuäänittäjä *Asko Kallonen – vastaava tuottaja *Pauli Saastamoinen – masteroija *P. Vilkki – kansitaide ==Lähteet== *Discogs: Don Huonot - Hyvää yötä ja huomenta ===Viitteet=== Luokka:Vuoden 1997 albumit Luokka:Don Huonojen albumit
James Lind

James Lind (4. lokakuuta 1716 Edinburgh, Skotlanti – 13. heinäkuuta 1794 Gosport, Hampshire, Englanti) oli brittiläinen lääkäri ja tiedemies, joka kehitti historian ensimmäisen kliinisen tutkimuksen avulla teorian, jonka mukaan sitrushedelmät parantavat keripukin. Lind ei ollut ensimmäinen, joka oli löytänyt yhteydet ruokavalion ja keripukin välillä, mutta hän todisti sen ensimmäisenä järjestelmällisen tutkimuksen avulla. Hänen tutkimuksensa jäi alkuun vähälle huomiolle, mutta siihen tutustuneen kapteeni James Cookin maailmanympäripurjehdusten ansiosta C-vitamiinipitoinen ruokavalio otettiin laajemmin käyttöön laivastossa, vaikka vitamiinien olemassaoloa ei vielä tunnettu. ==Lähteet== ==Aiheesta muualla== Luokka:Skotlantilaiset lääkärit Luokka:Skotlantilaiset tieteilijät Luokka:Vuonna 1716 syntyneet Luokka:Vuonna 1794 kuolleet
Badlands

Badlands tarkoittaa seuraavia: ==Maantieteessä== * badlands, kuiva maasto, jossa pehmeämmät sedimenttikivet ja savipitoinen maaperä ovat laajalti kuluneet * Badlandsin kansallispuisto, kansallispuisto Etelä-Dakotassa Yhdysvalloissa * Badlands Terrain Park, laskettelupuisto Ontariossa Kanadassa ==Viihteessä== * Julma maa (Badlands), yhdysvaltalainen elokuva vuodelta 1973 * Badlands, yhdysvaltalainen yhtye ** Badlands, Badlands -yhtyeen esikoisalbumi * Badlands, I Walk The Line -yhtyeen albumi * ”Badlands”, yhdysvaltalaisen laulaja-lauluntekijä Bruce Springsteenin kappale.
Mnemic

Mnemic on vuonna 1998 Tanskan Aalborgissa perustettu metalliyhtye. Yhtyeen musiikkia voidaan melodisen death metalin, industrial metalin ja progressiivisen metallin fuusioksi, jossa on vivahteita thrash metalista ja groove metalista. Yhtye on kuvaillut itseään "tulevaisuuden fuusiometalliksi". Sen nimi tulee sanoista "Mainly Neurotic Energy Modifying Instant Creation". Helmikuussa 2024 Mnemicin alkuperäisjäsenten kerrottiin palanneen yhteen ensimmäistä kertaa sitten vuoden 2005. Kokoonpano soitti albumeilla Mechanical Spin Phenomena ja Audio Injected Soul. Kokoonpanon on tarkoitus esiintyä yhtyeen yli 20-vuotista uraa juhlistavilla keikoilla. == Jäsenet == * Guillaume Bideau – laulu (2006-2013; kuoli 2022) * Mircea Gabriel Eftemie – kitara, kosketinsoitin * Rune Stigart – kitara * Tomas "Obeast" Koefoed – bassokitara * Brian "Brylle" Rasmussen – rummut === Entiset jäsenet === * Michael Bögballe – laulu (2000–2005) * Mikkel Larsen – basso * Mark Bai – laulu (1998–2000) === Kiertuemuusikot === * Tony Jelencovich – laulu (2005–2006) * Victor-Ray Salomonsen Ronander – kitara (–2009) == Diskografia == === Studioalbumit === * * * * * === Singlet === * * * * * * * == Lähteet == Luokka:Tanskalaiset metalcore-yhtyeet Luokka:Tanskalaiset death metal -yhtyeet Luokka:Tanskalaiset progressiiviset metalliyhtyeet Luokka:Industrial metal -yhtyeet Luokka:Groove metal -yhtyeet
WestJet

WestJet () on kanadalainen halpalentoyhtiö, jonka pääkonttori sijaitsee Calgaryssa, Albertassa. Yhtiön tärkeitä solmukohteita ovat Calgary, Toronto, Edmonton, Vancouver ja Winnipeg. Kaikkiaan yhtiöllä on 66 reittikohdettä Kanadassa ja muualla Pohjois-Amerikassa. WestJet on Air Canadan jälkeen Kanadan toiseksi suurin lentoyhtiö. Lentoyhtiön työntekijät eivät ole liittoutuneet toisin kuin muissa lentoyhtiöissä ympäri maailman ja suurin osa työntekijöistä omistaa osakkeita yhtiöstä. Kaikki työntekijät saavat myös osinkoja yhtiön tuoton mukaisesti. WestJetin suunnitelmissa on olla yksi maailman viidestä tuottoisimmasta lentoyhtiöistä vuoteen 2016 mennessä. == Historia == WestJetin perustivat Clive Beddoe, Mark Hill, Tim Morgan ja Donald Bell vuonna 1996. Yhtiö käytti samaa halpalentoyhtiömallia kuin Southwest Airlines ja Morris Air. Alun perin yhtiön oli tarkoitus toimia nimensä mukaisesti ainoastaan läntisessä Kanadassa. Yhtiön ensimmäinen lento suoritettiin 29. helmikuuta 1996. Lentoyhtiö lensi vuoroja Calgarystä Edmontoniin, Kelownaan, Vancouveriin ja Winnipegiin kolmella Boeing 737-200 koneella. Saman vuoden loppuun mennessä reittejä lisättiin Reginaan, Saskatooniin ja Victoriaan. 1997 uutena kohtaa oli Abbotsford ja saman vuoden aikana WestJet kuljetti miljoonannen matkustajansa. Vuonna 1999 uusina kohteina tulivat Thunder Bay, Prince George ja Grande Prairie. Yhtiö laajensi toimintaansa itäiseen Kanadaan vuonna 2000 ja uusia kohteita olivat Hamilton, Moncton ja Ottawa. Hamiltonin toimiessa yhtiön itäisenä solmukohtana. Vuonna 2005 yhtiö laajensi toimintaansa Yhdysvaltoihin ja ensimmäisiä kohteita olivat Los Angeles, San Francisco, Phoenix, Fort Lauderdale, Tampa, Orlando ja New York. Samana vuonna yhtiö asensi ensimmäiset kuvaruudut istuinten selkänojiin, joista matkustajat voivat katsella suoraa televisiolähetystä satelliitin välityksellä useilta kanavilta valintansa mukaan. == Laivasto == Laivaston keski-ikä maaliskuussa 2023 on 11,2 vuotta. WestJetin laivasto Konetyyppi Lukumäärä Tilauksia Huomautuksia Boeing 737-700 41 — Boeing 737-800 40 — Boeing 737 MAX 8 23 18 Boeing 737 MAX 10 — 42 Toimitukset alkavat vuonna 2028. Optiot 22 koneelle. Boeing 787-9 Dreamliner 7 — Yhteensä 111 60 == Lähteet == == Aiheesta muualla == *WestJet – yhtiön kotisivut Luokka:Kanadalaiset lentoyhtiöt
Vaba Eesti

Vaba Eesti oli vuosina 1949–1975 Ruotsissa toiminut pakolaisvirolainen kirjankustantamo. Kustantamo julkaisi yhteensä 76 kirjaa. Kustantamon edeltäjä toimi vuosina 1946–1950 nimellä Eesti Raamat. Molempien yhtiöiden toimitusjohtajana ja aatteellisena johtajana toimi Imant Rebane. == Lähteet == Luokka:Virolaiset kirjankustantamot Luokka:Ruotsalaiset kirjankustantamot
Darkseed

Darkseed on saksalainen vuonna 1992 perustettu metalliyhtye. Alussa yhtyeen musiikillinen tyylisuunta oli death metal, mutta myöhemmin yhtye siirtyi goottityylisempään musiikkiin ensimmäisen studioalbuminsa Midnight Solemny Dancen myötä. == Historia == === Alkuvuodet (1992–1994) === Aloitettuaan death metal -yhtyeenä, Darkseed julkaisi kaksi demoalbumia vuosina 1992 ja 1993, siirtyen entistä enemmän goottityyliseen musiikkiin. === Tyylinmuutos, menestys ja hajoaminen (1994–2006) === Serenades Records julkaisi Darkseedin ensimmäisen pitkän albumin, Midnight Solemnlyn vuonna 1996, jolloin yhtyeen tyyli vaihtui kokonaan goottimaiseksi. Seuraava levy, Spellcraft ilmestyi Nuclear Blastin julkaisemana vuotta myöhemmin. Albumi myi hyvin ja oli suuri menestys. Tämän jälkeen bändin kokoonpano koki muutamia muutoksia, mutta niiden jälkeen vuonna 1999 julkaistiin yhtyeen kolmas albumi Give me the Light, jota seurasi Diving into Darkness vuonna 2000. Yhtyeen laulaja Stefan Hertrich jätti yhtyeen, ja palasi vain 2004 yhtyeen albumin Ultimate Darkness äänityksiin. Levy ilmestyi 2005. 2006, Hertrich ja Martin Motnik jättivät yhtyeen, joka johti sen hajoamiseen. === Paluu === 24.6.2008 bändi ilmoitti virallisilla nettisivuillaan, että se esiintyisi mahdollisesti Helion Festivalssissa 2008. 3.9.2008 yhtye otti takaisin entisen rumpali-laulajansa Harald Winklerin, ja tästä tuli yhtyeen pääsolisti. Tämän jälkeen yhtye aloitti uudelleen. Uusi albumi Poison Awaits ilmestyi kesäkuussa vuonna 2010. == Tyyli ja vaikutteet == Darkseed aloitti death metal -yhtyeenä, josta se siirtyi goottityylisempään metallimusiikkiin esikoisalbuminsa myötä. Nykyään yhtyeen musiikillinen tyyli on enemmän heavy metallia. Yhtye on saanut paljon vaikutteita myös industrial metal -yhtyeistä, joista merkittävimmät ovat Neue Deutsche Härte ja Rammstein. == Jäsenet == Nykyiset * Harald Winkler – taustalaulu ja rummut (1992–1996), laulu (2008–) * Thomas Herrman – kitara (1995–) * Tom Gilcher – kitara (1999–) * Maurizio Guolo – rummut (2004–) * Armin Dörfler – koskettimet (2003–) * Michael Behnke – basso (2005–) Entiset * Stefan Hertrich – laulu (1994–2003, 2004–2006) *Martin Motnik – basso (2003–2006) * Rico Galvagno – basso (1995–1999) * Andi wecker – kitara (1992–1998) * Jadek Dworok – kitara (1992–1995) == Diskografia == Demot * Sharing the Grave (1992) * Darksome Thoughts (1993) EP:t * Romantic Tales (1994) Studioalbumit * Midnight Solemnly Dance (1996) * Spellcraft (1997) * Romantic Tales (Re-issued 1998) * Give Me Light (1999) * Diving Into Darkness (2000) * Astral Adventures (2003) * Ultimate Darkness (2005) * Poison Awaits (2010) * Astral Darkness Awaits (2012) ==Lähteet== Luokka:Saksalaiset metalliyhtyeet
Giuseppe Garibaldi -luokka (risteilijä)

Giuseppe Garibaldi -luokka oli kymmenen panssariristeilijän muodostama alusluokka, jonka alukset valmistettiin 1800-luvun lopulla Italiassa Ansaldon Genovan ja Orlandon Livornon telakoilla. Luokan alukset palvelivat Italian, Argentiinan, Espanjan ja Japanin laivastoissa. == Suunnittelu == Alusten piirustukset oli tehnyt yksityinen italialainen yritys Gio. Ansaldo & C., jonka toiveena oli tehdä rahaa maailmanlaivastojen modernisoinnista höyrykäyttöisiin raskaasta panssaroituihin ja aseistettuihin sotalaivoihin. Suunnitelman oli luonut Edoardo Masdea ja oli sekoitus taistelulaivaa ja risteilijää. Aluksen huippunopeus 20 solmua oli hieman vähemmän kuin kilpailijoilla, mutta se oli kokoonsa nähden paremmin suojattu ja raskaammin aseistettu.Gardiner, Robert 1860-1905 s. 351 Luokka oli niin suosittu, että vuosina 1894-1902 kymmenen alusta tilattiin neljään maahan, ensimmäiset viisi Italiaan, sitten neljä Argentiinaan ja yksi Espanjaan. Kaksi Italian tilaamista aluksista myytiin 1902 Argentiinalle ennen valmistumistaan, missä ne muodostivat Rivadavia-luokan. Argentiinan myi alukset edelleen 1903 Japanille, joka risti luokan Kasuga-luokaksi. Luokan aluksilla ei ollut yhtenäistä pääaseistusta, joissakin aluksissa oli yksittäisissä torneissa 254 millimetrin tykit aluksen keulassa ja perässä ja toisissa sekatykistö muodostuen 254 millimetrin yksittäisistä ja 203 millimetrin kaksoistykkitorneista. Kolmas variaatio oli yhtenäinen 203 millimetrin kaksoistykkitorneilla varustettu alus.Gardiner, Robert 1860-1905 s. 226Gardiner, Robert 1860-1905 s. 382Gardiner, Robert 1860-1905 s. 403 == Alukset == Kaikki alukset oli rakennettu Ansaldon telakalla Genovassa lukuun ottamatta Argentiinan laivastolle toimitettuja ARA San Martinia ja ARA General Belgranoa, jotka valmistettiin alihankintana Orlandon telakalla Livornossa. Maa Alus Laskettu vesille Poistettu palveluksesta Argentina ARA Garibaldi 27. toukokuuta 1895 20. maaliskuuta 1934 Argentina ARA General Belgrano 1896 8. toukokuuta 1947 Argentina ARA Pueyrredon 25. heinäkuuta 1898 2. elokuuta 1954 Argentina ARA San Martin 1896 18. joulukuuta 1935 Italia RN Francesco Ferruccio 23. huhtikuuta 1902 1. huhtikuuta 1930 Italia RN Giuseppe Garibaldi 29. kesäkuuta 1899 Itävalta-Unkarin laivaston sukellusvene U-4:n upottama 18. heinäkuuta 1915 Italia RN Varese 23. huhtikuuta 1902 4. tammikuuta 1923 Japani Kasuga 22. lokakuuta 1902 aseistus riisuttu 1920-luvulla, uponnut 18. heinäkuuta 1945 Japani Nisshin 9. helmikuuta 1903 aseistariisuttu 1920-luvulla, upotettu 1936, nostettu maalilaivaksi, Yamato upotti 18. tammikuuta 1942 Espanja Cristobal Colón syyskuussa 1896 Yhdysvaltain laivaston upottama 3. heinäkuuta 1898 ==Lähteet== * === Viitteet === *
Lahja (nimi)

Lahja on suomalainen naisen ja aikaisemmin myös miehen etunimi, joka on tullut käyttöön 1800-luvun lopulla. Nimeä pidetään käännöksenä latinankielisestä miehennimestä Donatus 'lahjoitettu', joka edelsi Lahjaa samana päivänä almanakassa, tai toisesta 1700-luvun almanakkanimestä (Theo)dorus 'Jumalan lahja'. Ajatus lapsesta Jumalan lahjana periytyy Raamatusta. Myös Suomen ortodoksinen kalenteri yhdistää Lahjan Teodoraan. Suomen almanakassa nimi on ollut vuodesta 1908. Nimipäiväksi valittiin 7. elokuuta, koska sama päivä oli aikaisemmin ollut Donatuksen nimipäivä ja latinan sana donatus tarkoittaa myös lahjoitettua.Kustaa Vilkuna, Marketta Huitu, Pirjo Mikkonen: Suomalainen nimikirja, s 102, Otava 1985, ISBN 951-1-07227-7 Donatus on miehen nimi, ja alkuvuosina jotkut poikalapsetkin saivat nimen Lahja, mutta sittemmin viimeksi mainittu nimi on vakiintunut naisennimeksi. Vuoden 2019 loppuun mennessä Suomessa on Digi- ja väestötietoviraston tietojen mukaan 13 320 naista ja hieman yli 530 miestä saanut nimen Lahja. Melkein kaikki Lahja-nimiset miehet ja suurin osa sen nimisistä naisistakin on syntynyt ennen vuotta 1960. == Tunnettuja Lahja-nimisiä == === Naisia === * Lahja Exner (s. 1939), ruotsinsuomalainen poliitikko * Lahja Kivinen (1922–2017), Sosialistisen Työväenpuolueen puheenjohtaja * Lahja Koivunen (1898–1989), taidemaalari ja taidegraafikko * Lahja Lehtonen (1927–2016), kirjailija, kielenkääntäjä ja kielitieteilijä * Lahja Linko (1890–1966), oopperalaulaja * Lahja Salviander (1915–2000), tanssija, liikunnanohjaaja, musiikkipedagogi ja koreografi === Miehiä === * Lahja Aalto, myöh. Lahja Valakivi (1892–1956), jääkärieverstiluutnantti, toimittaja ja kirjailija * Lahja Durchman (1857–1935), suomalainen rovasti, sukututkija ja suomentaja * Lahja Kerppola (1883–1936), korkeimman oikeuden oikeusneuvos * Lahja Oksanen (1897–1968), jääkärieverstiluuntantti * Lahja Veijola (1897–1961), jääkärikapteeni == Kuvitteellisia Lahja-nimisiä == * Lahja Takkinen, Häräntappoase-elokuvassa ja -kirjassa esiintyvän maalaistalon emäntä. == Lähteet == Luokka:Etunimet
Ammunta kesäolympialaisissa 1900 – miesten 300 metrin vapaakiväärin
pystyammunta

Miesten 300 metrin sotilaskiväärin pystyasentokilpailu kesäolympialaisissa 1900 käytiin 3. - 5\. elokuuta. Kilpailuun osallistui 30 ampujaa kuudesta maasta jaettuna siten, että joka maasta tuli viisi urheilijaa. Sen voitti tanskalainen Lars Jørgen Madsen. == Tulokset == Sija Nimi Maa Pisteet 1 Lars Jørgen Madsen 305 2 Ole Østmo 299 3 Charles Paumier 298 4 Paul van Asbroeck 297 5 Franz Böckli 294 6 Emil Kellenberger 292 7 Jules Bury 282 7 Alfred Grütter 282 9 Hellmer Hermandsen 280 10 Auguste Cavadini 278 11 Viggo Jensen 277 11 Anders Peter Nielsen 277 13 Tom Seeberg 275 14 Marcus Ravenswaaij 272 14 Konrad Stäheli 272 16 Olaf Frydenlund 271 17 Léon Moreaux 269 17 Louis Richardet 269 19 Maurice Lecoq 268 19 Achille Paroche 268 21 Edouard Myin 265 22 Axel Kristensen 261 22 Uilke Vuurman 261 24 René Thomas 254 25 Henrik Sillem 249 26 Ole Sæther 239 26 Solko van den Bergh 239 28 Laurids Jensen-Kjær 238 28 Antonius Bouwens 238 30 Joseph Baras 233 Jokainen kilpailija ampui 40 laukausta, maksimipisteet olivat 400. Luokka:Ammunta kesäolympialaisissa 1900
Ammunta kesäolympialaisissa 1900 – miesten 300 metrin vapaakiväärin
polviammunta

Miesten 300 metrin sotilaskiväärin polviasentokilpailu kesäolympialaisissa 1900 käytiin 3. - 5\. elokuuta. Kilpailuun osallistui 30 ampujaa kuudesta eri valtiosta jaettuna siten, että joka maasta tuli viisi urheilijaa. Jokainen heistä ampui 40 laukausta ja maksimipistemäärä oli 400. Kilpailun voitti Sveitsin Konrad Stäheli. == Tulokset == Sija Nimi Maa Pisteet 1 Konrad Stäheli 324 2 Emil Kellenberger 314 2 Anders Peter Nielsen 314 4 Paul van Asbroeck 308 5 Marcus Ravenswaaij 306 6 Uilke Vuurman 303 7 Franz Böckli 300 8 Lars Jørgen Madsen 299 9 Charles Paumier 297 9 Louis Richardet 297 11 Antonius Bouwens 296 12 Ole Sæther 293 13 Hellmer Hermandsen 290 13 Viggo Jensen 290 15 Ole Østmo 289 16 Achille Paroche 287 17 Auguste Cavadini 286 17 Léon Moreaux 286 19 Henrik Sillem 281 20 Solko van den Bergh 274 21 Tom Seeberg 272 22 Laurids Jensen-Kjær 271 22 Maurice Lecoq 271 24 Jules Bury 269 25 Alfred Grütter 265 26 Axel Kristensen 260 27 Olaf Frydenlund 259 27 René Thomas 259 29 Edouard Myin 249 30 Joseph Baras 210 Luokka:Ammunta kesäolympialaisissa 1900
Nautintaoikeus

Nautintaoikeus tarkoittaa laajahkoa käyttöoikeutta toisen omistamaan irtaimeen tai kiinteään esineeseen. Sille on tyypillistä, että oikeuden haltija saa joko tuottoa esineestä tai saa käyttää esinettä muuten hyväkseen. Sen yleisin muoto on vastikkeellinen nautintaoikeus, kuten vuokra, jonka piiriin kuuluvat huoneenvuokra, maanvuokra ja irtaimen esineen vuokra. Samantyyppinen nautintaoikeus on valtaajan oikeus kaivokseen. Vastikkeeton nautintaoikeus voi olla esimerkiksi testamentilla annettu nautintaoikeus johonkin jäämistön esineeseen. 1800-luvulla oli käytössä useita julkisoikeuden piiriin kuuluneita nautintaoikeuksia, kuten virkatalonhaltijan nautintaoikeus virkataloon tai asumisoikeus kruununtilaan.Otavan iso tietosanakirja, Otava 1960–1965.Uusi tietosanakirja, Tietosanakirja oy 1960–1966. ==Lähteet== Luokka:Esineoikeus